Man sterf toe trein kar trefVoertuie van paramedici op die toneel. Foto: Verskaf ŉ Man in sy 40’s is dood toe ŉ trein Woensdagoggend ŉ motor in die weste van Gauteng getref het. Chitra Bodasing, woordvoerder van ER24, het gesê die botsing het by die treinspoor naby die kruising van Watermeyerstraat en 2de Laan in Westonaria, tussen Randfontein en Carletonville, plaasgevind. “Die motor het op sy dak naby die treinspoor gelê,” het Bodasing gesê. “Die bestuurder se liggaam het naby die motor gelê met verskeie beserings. Ongelukkig kon daar niks vir hom gedoen word nie en hy is op die toneel dood verklaar.” Die omstandighede oor die ongeluk is onbekend en word ondersoek.